УВАЖАЕМИ ЖИТЕЛИ НА ОБЩИНА ЯКОРУДА
 
   Изготвен е проект на Етични правила за осъществяване на представителство на интереси от председателя и общинските съветници в Общински съвет – Якоруда. На основание чл. 26, ал. 2, ал. 3 и ал. 4 от Закона за нормативните актове и чл. 77 от Административно процесуалния кодекс, проектът на нормативния акт се предоставя на вниманието на заинтересованите лица, които в 30 /тридесет/ дневен срок от публикуването му могат да депозират писмено предложения, да изразят мнения и препоръки по проекта на e-mail: obs_yakoruda@abv.bg или в деловодството на Общински съвет – Якоруда, гр. Якоруда, ул. „Васил Левски“ №1, в рамките на работното време от 08:00 до 17:00 часа всеки работен ден до изтичане на 30-дневния срок.
 
Вносител:
ИБРАХИМ КАРАФЕИЗ
     /ПРЕДСЕДАТЕЛ НА ОБС – ЯКОРУДА/
  
МОТИВИ
 
(на основание чл. 28 от Закона за нормативните актове) за приемане на Етични правила за осъществяване на представителство на интереси от председателя и общинските съветници в Общински съвет – Якоруда
 
На вашето внимание е предоставен за обсъждане и приемане проект на Етични правила за осъществяване на представителство на интереси от председателя и общинските съветници в Общински съвет – Якоруда, със следните мотиви:

1. Причини за приемане
Необходимо е да бъдат установени ясни етични стандарти за поведение при контактите между представителите на местната власт и заинтересованите страни.
2. Цели
• повишаване на прозрачността
• предотвратяване на неправомерно влияние
• защита на обществения интерес
• предотвратяване на конфликт на интереси
• равнопоставен достъп до общинските съветници
• повишаване на общественото доверие
3. Съответствие с нормативната уредба
Правилата се прилагат при спазване на Конституцията и законите на Република България и не ограничават правото на гражданите да подават жалби, сигнали, предложения и петиции или да участват в обществени обсъждания.
4. Финансови средства
Приемането и прилагането на правилата не изисква допълнителни бюджетни средства.
5. Очаквани резултати
Очакват се по-голяма прозрачност, отчетност и доверие в работата на Общинския съвет.

 Проектът на Етични правила за осъществяване на представителство на интереси от председателя и общинските съветници в Общински съвет – Якоруда е публикуван на официалната интернет страница на Община Якоруда - http://yakoruda-municipality.bg/, на 14.08.2026 г.

